

OTSUS

|  |  |
| --- | --- |
| Kiiu | 29. mai 2024 nr 11-4/1877-1 |

**Avaliku ürituse korraldamise luba**

Kunnar Karu, kes on MTÜ Elamusmaratonid juhatuse liige, on 28.05.2024 esitanud Kuusalu Vallavalitsusele avaliku ürituse korraldamise loa taotluse (reg 28.05.2024 nr 11-4/1887-1), mille kohaselt soovib teate esitaja korraldada Kuusalu vallas, Kolgakülas, Kolgaküla terviseradadel ürituse „16. Lahemaa Elamusmaraton“.

Eeldatav osalejate arv üritusel on märgitud 400. Parkimine on korraldatud Kolgaküla terviseradade lähistel teede äärtes.

Lähtudes eeltoodust ja võttes aluseks 5.02.2024 käskkirja nr 2-5/1 „Kultuuri- ja sporditöö spetsialisti ametijuhendi kinnitamine“ ning Kuusalu Vallavolikogu 25.05.2022 määrusest nr 12 „Avaliku ürituse korraldamise ja pidamise nõuded“

1. annan välja avaliku ürituse korraldamise loa järgmistel tingimustel:

1.1 ürituse nimi: „16. Lahemaa Elamusmaraton“;

1.2 üritusel turvalisuse, liikluskorralduse ja avaliku korra eest vastutab:

Kunnar Karu (kunnar@elamusmaratonid.ee, tel 5 277 540);

1.3 ürituse läbiviimise koht: Kuusalu vald, Kolgaküla, Kolgaküla terviserajad;

1.4 ürituse alguse ja lõpu kuupäev ja kellaaeg: 11.08.2024 kell 8:00 kuni 19:00;

1.5 ürituse korraldaja on kohustatud:

1.5.1 tagama ürituse külastajate turvalisuse ning nõuetele vastava parkimiskorralduse ürituse toimumise ajaks (Asulavälisel teel tuleb sõiduk peatada või parkida parempoolsel teepeenral. Kui

seda nõuet ei ole võimalik täita, peab sõiduk asuma teel võimalikult paremal. Sõidukeid tohib peatada ja parkida ainult ühes reas, sõiduki pikitelg peab olema rööpne sõiduteeäärega.);

1.5.2 tagama ürituse toimumise järgselt heakorra tasemel, mis oli enne ürituse toimumist;

1.5.3 järgima tervisekaitse nõudeid;

1.5.4 tagama üritusel meditsiinilise esmaabi kättesaadavuse;

1.5.5 tagama, et tema korraldataval avalikul üritustel kasutatakse toidu ja joogi serveerimiseks korduskasutatavaid anumaid ja söögiriistu;

1.5.6 tagama üritusel avaliku korra ja heakorra eeskirja nõuete täitmise;

1.5.7 kooskõlastama ürituse RMK-ga ning radadel asuvate erakinnistute omanikega;

1.5.8 kohustatud täitma Kuusalu Vallavolikogu 25.05.2022 määruses nr 12 „Avaliku ürituse korraldamise ja pidamise nõuded“ esitatud nõudeid.

2. Otsuse peale võib esitada Kuusalu Vallavalitsusele vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, mil oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

3. Otsus jõustub teatavakstegemisest.

|  |  |
| --- | --- |
| (allkirjastatud digitaalselt) |  |
| Veronika Laende |  |
| kultuuri- ja sporditöö spetsialist |  |

Veronika.Laende@kuusalu.ee

6000856